Suursijoittaja Icahn hankki lisää Motorolaa - Digitoday - Ilta-Sanomat
Julkaistu: 27.8.2010 11:29
Yhdysvaltalainen suursijoittaja Carl Icahn on lisännyt omistustaan matkapuhelinvalmistaja Motorolassa. Icahn osti tällä viikolla noin 11,5 miljoonaa osaketta, mikä nostaa hänen omistusosuutensa Motorolasta 11 prosenttiin.
Yhteensä Carl Icahn omistaa nyt 247,1 miljoonaa Motorolan osaketta. Icahn on ollut suunnittelemassa Motorolan tulevaa jakautumista vuoden 2011 alkupuolella. Yhtiö hajoaa kahdeksi yhtiöksi, joista toinen keskittyy matkapuhelimiin ja kodinelektroniikkaan ja toinen verkkoihin ja yritysratkaisuihin.